cyanic-selkie/wikianc huggingface dataset:
ავღანეთის საამირო
ისტორია
ავღანეთ-ბრიტანეთის მეორე ომის შემდეგ, ახალმა ამირამ, აბდულ რაჰმან-ხანმა ქვეყანაში ახალ-ახალი რეფორმების გატარება დაიწყო, თავის მოწინააღმდეგეებს კი სასტიკად ჟლეტდა. 1901 წელს, მისი გარდაცვალების შემდეგ ტახტი მისმა ვაჟმა, ამირა ჰაბიბულამ დაიკავა, რომელმაც წარმატებით გაართვა თავი მტრებთან ურთიერთობას და განაგრძო მამისეული რეფორმები. ჰაბიბულა დიდ ბრიტანეთთან შერიგებას ცდილობდა, რისთვისაც 1905 წელს მან გაწყვიტა რუსეთთან არსებული სამშვიდობო ხელშეკრულება. ამის გამო იგი რუსეთ-იაპონიის ომშიც კი ჩაება.
პირველი მსოფლიო ომის დროს, მიუხედავად გერმანიისა და ოსმალეთის მცდელობისა, ავღანეთმა ნეიტრალიტეტი შეინარჩუნა. 1919 წელს ამირა ჰაბიბულა პოლიტიკურმა ოპონენტებმა მოკლეს, რის შემდეგაც ტახტი მისმა ვაჟმა, ამანულა ხანმა დაიკავა.
ამანულას ტახტზე ასვლიდან მალევე დაიწყო ავღანეთ-ბრიტანეთის მესამე ომი, რომელიც სულ სამ თვეში დასრულდა რულოპინდის ხელშეკრულებით, რომლის მიხედვითაც ავღანეთზე ბრიტანეთის პროტექტორატი გაუქმდა. ამანულამ ქვეყანაში ახალი რეფორმების გატარება განაგრძო და მეტიც, 1926 წელს მან ავღანეთის საამირო სამეფოდ გადააკეთა, თავად კი მისი პირველი მეფე გახდა.
ლიტერატურა
კატეგორია:ავღანეთის ისტორია კატეგორია:აზიის ყოფილი მონარქიები კატეგორია:ომებსშორისი პერიოდის ყოფილი სახელმწიფოები
საგირთის ციხე-სახლები
საგირთის ციხე-სახლები — ციხე-სახლები მდებარეობს ახმეტის მუნიციპალიტეტში, თუშეთში, ნასოფლარ საგირთის ტერიტორიაზე.
პირველი ციხე-სახლი
ციხე-სახლი დგას ნასოფლარში. განეკუთვნება გვიანდელ შუა საუკუნეებს. შენობა გეგმით თითქმის კვადრატულია (6,9 X 6,6 მეტრი, შემორჩენილი სიმაღლე 11 მეტრი), ექვსსართულიანია, ნაგებია ფიქლით. წყობა მშრალია. ძეგლი დაზიანებულია: ჩამონგრეულია სახურავი და სართულშუა გადახურვები.
პირველ სართულზე შესასვლელი აღმოსავლეთიდანაა. ამ სართულს საქონლის სადგომად იყენებდნენ. მეორე სართულზე შესასვლელი ჩრდილოეთიდანაა. სამხრეთ კედელში ორი სარკმელია, აღმოსავლეთისაში - ერთი სათოფურია. მესამე სართულზე შესასვლელი აღმოსავლეთიდანაა. ამავე კედელში ერთი შეწყვილებული სათოფურია; სამხრეთ კედელში ორი სარკმელია. მეოთხე და მეხუთე სართულების სამხრეთ კედელში ორ-ორი სარკმელია, დანარჩენ კედლებში - სათოფურები. მეექვსე სართულის ოთხივე კედელში თითო სალოდეა.
მეორე ციხე-სახლი
ციხე-სახლი დგას ნასოფლარის სამხრეთ-აღმოსავლეთით, სწორ ადგილზე. თარიღდება გვიანდელი შუა საუკუნეებით. შენობა გეგმით კვადრატულია (6,8 X 6,8 მ), ექვსსართულიანია. ნაგებია ფიქლით. წყობა მშრალია. ძეგლი დაზიანებულია: ჩამონგრეულია სახურავი და სართულშუა გადახურვა, მონგრეულია მეექვსე სართულის კედლების ნაწილი; პირველი სართული ამოვსებულია მიწით. შესასვლელი პირველ სართულზე დასავლეთიდანაა. კარი თაღოვანია. სართულის სამხრეთ და ჩრდილოეთ კედლებში თითო პატარა ნიშია. მეორე სართულის სამხრეთ კედელში ორი მცირე ზომის თაღოვანი სარკმელია, დასავლეთ კედელში - ორი სათოფური. მესამე სართულის აღმოსავლეთ კედელში ორი თაღოვანი სარკმელია, დასავლეთ და სამხრეთ კედლებში - ორ-ორი სათოფური. მეოთხე სართულის ჩრდილოეთ კედლის შუაში ბრტყელი თაღით გადახურული კარია, ხოლო დასავლეთ და სამხრეთ კედლებში კი ორი სათოფური. აღმოსავლეთ კედელში ორი თაღოვანი სარკმელია. მეხუთე სართულს ოთხივე მხარეს თითო სწორკუთხა მაშიკული აქვს, რომელთა გვერდებზე თითო თაღოვანი სარკმელია გაჭრილი. მსგავსი ორ-ორი სარკმელია მეექვსე სართულის ოთხივე კედელშიც.
ლიტერატურა
კატეგორია:ახმეტის მუნიციპალიტეტის კოშკები
წოფის ეკლესია
წოფის ეკლესია — ქართული ხუროთმოძღვრების ძეგლი საქართველოში. მდებარეობს მარნეულის მუნიციპალიტეტის სოფელ წოფის ჩრდილო-დასავლეთით 2 კმ-ში. ტაძარი დარბაზული ნაგებობაა, რომელსაც ხუთწახნაგა საკურთხევლის აფსიდა გააჩნია. ეკლესიას ჩრდილოეთიდან, დასავლეთიდან და სამხრეთიდან მინაშენები აქვს. ინტერიერში ქვაჯვარათა მრავალი ფრაგმენტია აღმოჩენილი. ეკლესია ერთი ზომის, სწორკუთხა ფორმის, მოგრძო, უხეშად დამუშავებული კირქვითაა ნაგები. კონსტრუქციები კარგად გათლილი მუქი ფერის ტუფითაა ამოყვანილი. ეკლესიის ორი განიერი კარი დასავლეთსა და სამხრეთ კედლებშია გაჭრილი. მათ მასიური არქიტრავები ხურავთ.
ეკლესია რესტავრაციამდე ძლიერ დაზიანებული იყო. თითქმის მთლიანად ჩანგრეული იყო აფსიდი, კამარა. ერთადერთი შემორჩენილი კაპიტელი საქართველოს ხელოვნების მუზეუმში დაცული. კაპიტელზე ხარირემსა და ორ ფურ ირემს დადევნებული ორი ლომია გამოსახული, მისს აბაკუსს პალმისებრი მცენარის სტილიზებული გამოსახულებების რიგი ამკობს (ამგვარი სცენები გვხვდება V საუკუნის ბოლნისის სიონის კაპიტელზეც).
2016 წლის სექტემბერ-ოქტობრის თვეში ტაძარი განახლდა.
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:მარნეულის მუნიციპალიტეტის ტაძრები
სტარობილსკის ბრძოლა
სტარობილსკის ბრძოლა — სამხედრო დაპირისპირება, რომელიც 2022 წლის 25 თებერვალს დაიწყო. წარმოადგენს უკრაინაში რუსეთის შეჭრის აღმოსავლეთ უკრაინის კამპანიის ნაწილს.
სტარობილსკი/სტარობელსკი (Старобільськ, Старобельск) — ქალაქი ლუჰანსკთან ახლოს, ლუჰანსკის ოლქში, უკრაინა. წარმოადგენს სტარობილსკის რაიონის ადმინისტრაციულ ცენტრს. მდინარე აიდარი ქალაქის ცენტრს დასავლეთიდან ჩამოუდის და ბუნებრივ წინაღობას ქმნის.
თებერვალი
სტარობილსკის მახლობლად პირველი შეტაკებები დაფიქსირდა 2022 წლის 24 თებერვალს. რუსული ტანკები, ქვეითთა საბრძოლო მანქანები და ქვეითი ჯარი თავს დაესხნენ უკრაინის ჯარებს.
25 თებერვალს უკრაინის შეიარაღებულმა ძალებმა განაცხადეს, რომ გაანადგურეს რუსი ჯარისკაცების კოლონა, რომელიც ემზადებოდა მდინარე აიდარზე გადასასვლელად. რუსეთის არმიამ გაარღვია უკრაინის საზღვარი და ცდილობდა უკნიდან შემოევლო ქალაქისთვის, დარტყმა მიეტენებინა და გაერღვია უკრაინის ჯარების თავდაცვის ხაზი. შედეგად, ოკუპანტებმა ზარალი განიცადეს და უკან დაიხიეს.
26 თებერვალს ბრძოლები ქალაქის გარეუბანში გაგრძელდა. სტარობილსკი ძლიერ დაზიანდა რუსული საარტილერიო ცეცხლით. ამის შედეგად ექვსი ადამიანი დაშავდა და ერთი დაიღუპა.
27 თებერვალს რუსებმა შულჰინკაში დიდ ჯგუფს მოუყარეს თავი და სტარობილსკის მიმართულებით დაიწყეს მოძრაობა.
28 თებერვალს ქალაქის აღების წარუმატებელი მცდელობა ჰქონდათ, რის შედეგადაც ადგილობრივებმა ოკუპანტები განდევნეს.
მარტი
1 მარტს ქალაქის დაბომბვის შედეგად დაზიანდა გაზსადენი.
60-ზე მეტი მანქანისგან შემდგარი დიდი რუსული კოლონა სტარობილსკში 2 მარტს შევიდა, მაგრამ ადგილობრივების პროტესტმა მათი წინსვლა შეაჩერა.
3 მარტს რუსი სამხედროები ქალაქში ხელახლა შევიდნენ.
სქოლიო
კატეგორია:რუსეთის შეჭრა უკრაინაში (2022) კატეგორია:უკრაინის ბრძოლები კატეგორია:რუსეთის ბრძოლები
სან-ხუან-ბაუტისტას რაიონი (მაინასი)
სან-ხუან-ბაუტისტას რაიონი (Distrito de San Juan Bautista) — რაიონი პერუში, ლორეტოს რეგიონის მაინასის პროვინციაში. მდებარეობს ზღვის დონიდან 138 მეტრზე. 2007 წლის მონაცემებით, მოსახლეობა 124 100 ადამიანს შეადგენდა, სიმჭიდროვე 40 ადამიანი კმ²-ზე. ფართობი 3 117 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:მაინასის პროვინციის რაიონები
ნიუბრიჯი (გოლუეის საგრაფო)
ნიუბრიჯი (Newbridge; An Droichead Nua) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
იხილეთ აგრეთვე
კატეგორია:გოლუეის საგრაფოს დასახლებული პუნქტები
არნოლდ კრონიე
250პქ|მინი|არნოლდ კრონიე არნოლდ კრონიე (Pieter Arnoldus Cronjé ; დ. 4 ოქტომბერი, 1836, კოლესბერგი — გ. 4 თებერვალი, 1911, პოტჩეფსტრუმი) — ბურების გენერალი ბურების პირველ და მეორე ომში.
ბიოგრაფია
კრონიე ბრიტანეთის კაპკოლონიაში დაიბადა. იგი იზრდებოდა ბურების მმართველობაში მყოფ სამხრეთ აფრიკის რესპუბლიკაში. ბურების პირველ ომში იგი იყო გენერალი. ბურების მეორე ომში კრონიე იყო ბურების დასავლეთის არმიის მთავარსარდალი და ხელმძღვანელობდა ქალაქების კიმბერლისა და მაფეკინგის ალყას. ბრიტანელ გენერალს პაულ მეთიუენს სურდა დაესრულებინა კიმბერლის ალყა. ამ მიზნით 1899 წლის 28 ნოემბერს დაძრა ჯარები კრონიეს წინააღმდეგ. ბრიტანელებმა გაიმარჯვეს, მაგრამ ეს გამარჯვება მათ პიროსის გამარჯვებად დაუჯდათ. მოგვიანებით 1899 წლის 11 დეკემბერს მახერსფონტაინის ბრძოლაში კრონიემ სასტიკად დაამარცხა ბრიტანელები. კრონიემ, რომელიც ბურების არმიის 1/10-ს 4000 ჯარისკაცს სარდლობდა, დამარცხდა პარდებერგის ბრძოლაში და მთელ არმიასთან ერთად ტყვედ ჩავარდა. მათ შორის იყო ნიკო ბაგრატიონიც. ტყვე ბურები ბრიტანელებმა წმინდა ელენეს კუნძულზე გადაიყვანეს. კრონიე 1902 წელს გაანთავისუფლეს. სიცოცხლის უკანასკნელი წლები მან ქალაქ კლერკსდორფში გაატარა.
ქვემო სილეზიის ოპერაცია
ქვემო სილეზიის ოპერაცია — მეორე მსოფლიო ომის ნაწილი, საბჭოთა კავშირის შეტევა 1945 წლის 8-24 თებერვალს უკრაინის ფრონტზე.
ნეთანია
ნეთანია — ისრაელის ჩრდილოეთ ცენტრალურ ოლქში მდებარე ქალაქი და არის მიმდებარე შერონის დაბლობის დედაქალაქი. ნეთანიამ სახელწოდება მიიღო მე-20 საუკუნის დასაწყისში, ნათელ სტრაუსის, გამოჩენილი ებრაელი ამერიკელი ვაჭრისა და ქველმოქმედის საპატივცემულოდ, რომელიც იყო მეისის საცავის მაღაზიის თანამფლობელი. მისი 14 კილომეტრიანი პლაჟი (8.7 მილი) დაშორებულია ქალაქიდან და წარმოადგენს პოპულარულ ტურისტულ კურორტს. 2018 წელს ქალაქში ცხოვრობა 217,244 მოსახლე, ის ისრაელის მე-7 უდიდესი ქალაქი გახდა. ქალაქის მერი არის მირიამ ფეიბერგი.
ქვემო სილეზიის ოპერაცია
ბრძოლა
1945 წლის იანვრის ბოლოს სსრკ-ი ჯარები მიადგნენ მდინარე ოდერს. ფრონტის ზოლში გერმანიის მხრიდან თავს იცავდნენ არმიათა ჯგუფ „ვისლის“ მე-9 არმიის ერთი კორპუსი, არმიათა ჯგუფ 1ცენტრის“ მე-4 სატანკო და მე-17 არმიები. საბჭოთა კავშირი გეგმავდა შეტევის განხორციელებას ოდერზე არსებული ორი დიდი პლაცდარმიდან. შექიმნა სამი დამრტყმელი დაჯგუფება: ბრესლაუს ჩრდილოეთით, ბრესლაუს სამხრეთით და ფრონტის მარცხენა ფრთაზე. მათ მხარს უჭერდა მე-2 საჰაერო არმია. 8 თებერვალს საარტილერიო მომზადების შემდეგ ფრონტის ჯარებმა გაარღვიეს გერმანიის თავდაცვა ცენტრსა და მარცხენა ფრთაზე, გაანაადგურეს საშველად მოსული მისი რეზერვებიც. 15 თებერვლისთვის საბჭოთა ჯარებმა წინ წაიწიეს 60-110 კილომეტრით და დაიკავეს ნაუმბურგი, ლიგნიცი და სხვა ქალაქები. 24 თებერვალს საბჭოთა ჯარები მიადგნენ მდინარე ნაცს და შეიქმნეს ხელსაყრელი პოზიცია ბერლინზე შეტევისთვის.
ლიტერატურა
კატეგორია:საბრძოლო მოქმედებები აღმოსავლეთის ფრონტზე მეორე მსოფლიო ომში
ნეთანია
ისტორია
ნეთანია არაჩვეულებრივი ქვიშის პლაჟები, თვალუწვდენელი სანაპირო, ფანტასტიკური სასეირნო ადგილები, მწვანე პარკები და ბუნებრივი ნაკრძალები. არ არსებობს ისრაელში სხვა ადგილი, რომელიც ასე თანაბრადაა დაშორებული ქვეყნის ნებისმიერი წერტილიდან, ამიტომ ნეთანიაში მოგზაურობა ნიშნავს მინიმალურ დროში მაქსიმალურ სიამოვნებას. ნეთანიის ოქროს პლაჟები 13,5 კმ-ზეა გადაჭიმული. ზღვის ლიფტი, რომელსაც სანაპირომდე ჩაჰყავხარ, ერთადერთი ასეთი სახის ტურისტული ატრაქციონია ისრაელში. ორი მაღალსიჩქარიანი გამჭვირვალე სალონი 60 მგზავრს იტევს. ნეთანიის სასეირნო სანაპირო ზოლი ქვეყანაში ყველაზე გრძელია და ეროვნული მარშრუტების სიაში შედის. საბანაო სეზონი ხმელთაშუა ზღვის ამ ნაწილში წელიწადში 9 თვეს გრძელდება და ზღვის წყლის საშუალო ტემპერატურა +350 С-ია.
უ̂
მინი|ქართული დამწერლობის ასო სვანური ენისათის უ̂, უბრჯგუ — დამატებითი ასო ქართული დამწერლობისათვის. წარმოადგენს ქართული ასო „უ“-სა და დიაკრიტიკული ნიშანის ერთობლიობას. გამოიყენება სვანურ ენაში.
ნეთანია
ისტორია
ნეტანია რამდენჯერმე პალესტინის მხრიდან დაბომბვის შედეგად დაზარალდა.
90-იან წლებში ყოფილი საბჭოთა კავშირის ემიგრანტების დიდი ნაწილი დასახლდა ნეთანიაში, რამაც მნიშვნელოვნად გააფართოვა ქალაქის მოსახლეობა და შედეგად ფართომასშტაბიანი საცხოვრებელი სახლები აშენდა.
უ̂
კოდების ცხრილი
აღნიშნული გრაფემა წარმოადგენს, ორი გრაფემის, „უ“-სა და დიაკრიტიკული ნიშანის ერთობლიობას, რომელიც უნიკოდის სიმბოლოებით შემდეგნაირად ჩაიწერება:
ნეთანია
ისტორია
2000 და 2010 წლებში ფრანგი ებრაელების ისრაელის მიერ გაზრდილი ემიგრაციის შემდეგ, ნეთანია გახდა მათი ერთ-ერთი მთავარი მიმართულება. ათასობით ფრანგი ემიგრანტი დასახლდა ნეთანიაში, რამაც გავლენა მოახდინა ადგილობრივ კულტურაზე.
ეკონომიკა
ტურიზმი დიდ როლს ასრულებს ნეთანიას ეკონომიკაში. აღნიშნულ ქალაქში 19 სასტუმროა განთავსებული. საშუალოდ, ეს ქმნის 589 სამუშაო ადგილს. 2006 წელს სასტუმროების საშუალო მაჩვენებელი 51.7% იყო. ნეთანიას გრძელი ზღვის სანაპირო და მრავალი პლაჟი ქმნის ერთად სადღესასწაულო ინდუსტრისა, რაც თავის მხრივ მოიცავს საკურორტო სასტუმროებს, რესტორნებსა და სავაჭრო ცენტრებს.
უ̂
რესურსები ინტერნეტში
კატეგორია:ქართული ასოები
ნეთანია
ღირსშესანიშნაობები
ქალაქში არაერთი ცნობილი ღირსშესანიშნაობაა განთავსებული, მათ შორის არის მარგალიტის მუზეუმი, ნეთანიას ისტორიის მუზეუმი. ბოლო მათგანის ისტორიული შენობა 1928 წელს არის აგებული. გარდა ამ მუზეუმებისა ნეთანიაში მდებარეობს: კლდის გალერეა, გოსერის გალერეა და ასევე აბეკასის გალერეა.
ნეთანიასთან ახლოს მდებარეობს საოცარი ადგილი, სადაც სტუმრებს დაუვიწყარი დასვენება ელით. ამ კურორტს HAMEI GAASH („გააშის ცხელი წყლები“) ჰქვია. გააშის კიბუცი რამდენიმე წლის წინათ ძვირადღირებულ კურორტად გადაიქცა.
რესურსები ინტერნეტში
კატეგორია: ისრაელის ქალაქები
მწვანულა (სოკო)
მწვანულა (Tricholoma equestre ან Tricholoma flavovirens) — ფირფიტოვანთა ჯგუფის სოკო. ქუდი 5–10 სმ დიამეტრისა და ამოზნექილია, ბლაგვი ბორცვით შუაში, ლორწოვანი გარსითაა დაფარული, ფერად მოყვითალო-მომწვანოა, ცენტრში მეტად მუქი. ფეხი ხშირად თითქმის მთლიანად არის ჩაფლული მიწაში. რბილობი თეთრია, გარსის ქვეშ მოყვითალო. გავრცელებულია ევროპაში, აზიაში, ჩრდილოეთ ამერიკაში. უმთავრესად იზრდება ფიჭვნარში შემოდგომით. თავისი კვებითი თვისებებით მიეკუთვნება მეოთხე კატეგორიის სოკოებს.
ნიუ-ინი
ნიუ-ინი (New Inn; An Cnoc Breac) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
დაიან ლეინი
მინი|362x362px|diane lane (2011)დაიან ლეინი (ინგ. diane lane დ. 22 იანვარი, 1965 წელი) ამერიკელი მსახიობია, რომელიც ცნობილია ფილმებით: "Man of Steel", "Batman v Superman", "Unfaithful", "My Dog Skip", "The Outsiders" და "The Perfect Storm". დაიანა ასევე გამოჩნდა ჟურნალ "Time" - ის გარეკანზე.
ადრეული წლები
დაიან ლეინი დაიბადა 1965 წლის 22 იანვარს, ნიუ-იორკში. მისი ეროვნება არის ამერიკელი. იგი არის ბურტ ლეინის (მოქმედი მწვრთნელი) და კოლინ ფარინგტონის (კაბარეის მომღერალი) ქალიშვილი. მისი მშობლები დაშორდნენ, როდესაც დაიანი 13 დღის იყო. მამამისმა დაიანის მეურვეობა მიიღო და დაიანა ადრეული ცხოვრების უმეტეს ნაწილს ნიუ-იორკის სასტუმროს ნომრებში ატარებდა მამასთან. შემდეგ მოგვიანებით მათ ბინა იქირავეს. შემდეგ მან მიატოვა მამა, როდესაც იგი თხუთმეტი წლის იყო და მეგობარ კრისტოფერ ატკინზთან ერთად წავიდა ლოს-ანჯელესში. მან ინტერვიუში თქვა, რომ ნაადრევ ასაკში დამოუკიდებლობის მიღების გამო იგი უგუნური იყო. შემდეგ ის დაბრუნდა ნიუ იორკში და ცხოვრობდა მეგობრის ოჯახში ქირით. 1981 წელს იგი შეუერთდა საშუალო სკოლას, მაგრამ გაუჭირდა სკოლის და სამუშაოს დაბალანსება. დედამ ლეინი თავისთან წაიყვანა და ამის გამო, ლეინის მამა და დედა სასამართლოს წინაშე წარსდგნენ. დაიანი დედას მრავალი წლის განმავლობაში არ ელაპარაკებოდა, მაგრამ ახლა ისინი ახლოს არიან.
პირადი ცხოვრება
ლეინი პირველად დაქორწინდა კრისტოფერ ლამბერტზე. მათ ჰყავთ ქალიშვილი ელეონორ ჟასმინ ლამბერტი. ისინი დაშორდნენ 1994 წელს. მოგვიანებით დაიანას ურთიერთობა ჰქონდა ჯოშ ბროლინთან და იქორწინა მასთან, მაგრამ სამწუხაროდ ისინი მალევე დაშორდნენ.
შვეიცარიის ეროვნული ბანკი
შვეიცარიის ეროვნული ბანკი — შვეიცარიის ცენტრალური საეიმისიო ბანკი. შეიქმნა 1905 წელს ციურიხში. პასუხისმგებელია შვეიცარიის მონეტარულ პოლიტიკაზე. ახორციელებს ფულადი ნიშნების ემისიას, არეგულირებს ფულის მიმოქცევის მოცულობას და კრედიტს. აქვს ორი სათაო ოფისი ბერნსა და ციურიხში.
დაიან ლეინი
კარიერა
ლეინმა მოქმედება ექვსი წლის ასაკში დაიწყო. იგი იყო ნიუ იორკის თეატრალური კლუბის ნაწილი. დაიანმა პირველი ჯილდო მოიგო თეატრში მსახიობობისთვის. მოგვიანებით იგი გახდა "La Mama Repertory Troupe" - ის წევრი. ის 1979 წელს გამოჩნდა ფილმში "A Little Romance’". ის ბევრს უყვარდა, ამ როლის კრიტიკოსების ჩათვლით. მისმა გამოჩენამ "Time" - ის გარეკანზე ის ჰოლივუდში, როგორც ამომავალ ვარსკვლავად აქცია. მას მოზარდობის პერიოდში სურდა, რომ მოდელი გამხდარიყო. მოგვიანებით, იგი სამსახიობო სამსახურში გადავიდა. იგი გახდა ჰოლივუდის ერთ–ერთი განმეორებადი სახე მრავალ ფილმსა და სერიალში მონაწილეობის გამო.
შვეიცარიის ეროვნული ბანკი
ლიტერატურა
კატეგორია:შვეიცარიის ეკონომიკა კატეგორია:შვეიცარიის პოლიტიკა
დაიან ლეინი
კარიერა
ღონისძიების შემდეგ იგი მიიწვიეს ფილმებში, როგორიცაა "გარიყულნი", "Rumble Fish", "Cotton Club", "Chaplin", "Judge Dredd", "Jack" და მრავალი სხვა. 18 წლის ასაკში დაიანი მულტიმილიონერი იყო. მას ჰქონდა 61 კრედიტი, როგორც მსახიობს მრავალი ფილმისა და სატელევიზიო სერიალისთვის. მან მიიღო პროექტტები - 'Touched by Love', 'Rumble Fish', 'Six Pack', 'Vital Signs', 'Night Moves', 'Indian Summer', 'Wild Bill', 'Mad Dog Time'.
დაიანი იყო ნომინირებული 1 ოსკარზე, 2002 წელს, ფილმში "Unfaithful". იგი ნომინირებულია 3 ოქროს გლობუსის პრემიაზე. იგი ასევე იყო ნომინირებული Primetime Emmy, AARP Movies for Grownups Award, CFCA Awards და სხვა მრავალრიცხოვან პრემიებზე. მას სულ აქვს 13 გამარჯვება და 29 ნომინაცია.
იგი ძალიან ნიჭიერია ინდუსტრიაში, თაყვანს სცემს კინომოყვარულებს და აქვს სანდოობა და ხარისხი, რაც დღეს ძალიან იშვიათია. მისი უზარმაზარი ნიჭი ადამიანური და რეალური პერსონაჟების თამაშში, გარანტიას იძლევა, რომ იგი დარჩება მაღლა და დიდხანს შეინარჩუნებს კარიერას.
რესურსები ინტერნეტში
https://marriedbiography.com/diane-lane-biography/#Diane_and_her_ex-husband_Josh_Brolin8217s_case
https://www.imdb.com/name/nm0000178/bio
https://www.fandango.com/people/diane-lane-375103/film-credits
ალ-მუსთარშიდი
ალ-მუსთარშიდ ბილლაჰი (المسترشد بالله; დ. 1092 — გ. 29 აგვისტო, 1135) — აბასიანთა სახალიფოს ხალიფა 1118–1135 წლებში.
ალ-მუსთარშიდი დაიბადა 1092 წელს. ხალიფა გახდა 1118 წელს, მამის, ალ-მუსთაზჰირის გარდაცვალების შემდეგ, 27 წლის ასაკში.
ლიტერატურა
კატეგორია:აბასიანთა ხალიფები კატეგორია:დაბადებული 1092 კატეგორია:გარდაცვლილი 29 აგვისტო კატეგორია:გარდაცვლილი 1135
ხოჯორნის ეკლესია
ხოჯორნის ეკლესია — ქართული ხუროთმოძღვრების ძეგლი საქართველოში. მდებარეობს მარნეულის მუნიციპალიტეტის სოფელ ხოჯორნის დასავლეთით. ეკლესია გუმბათიანია. აგებულია X საუკუნეში.
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:მარნეულის მუნიციპალიტეტის ტაძრები
დოჟი
დოჟი (Doge, dux, ლიდერი, წინამძღოლი) — ქვეყნის მთავრის ტიტული, საზღვაო იტალიურ რესპუბლიკებში — ვენეციაში, გენუაში, ალმაფიაში, და სხვა.
ვენეციელი დოჟი
დოჟის ტიტული ვენეციის რესპუბლიკაში არსებობდა ათასწლეულის მანძილზე, VIII საუკუნიდან XVIII საუკუნემდე. ის პირველად დაარსდა 697 წელს, იმ დროს ვენეცია ფორმალურად ბიზანტიას ემორჩილებოდა. პირველი დოჟი გახდა პაოლო ლუჩიო ანაფესტო. სავარაუდოდ პირველი დოჟებს ჰქონდათ ბიზანტიის გუბერნატორების ფუნქცია.
დოჟები იყვნენ არჩეული ვენეციის ყველაზე შეძლებული და მდიდარი ოჯახებიდან, წესით, მთელი ცხოვრების განმავლობაში, და 1032 წლამდე მათ ჰქონდათ პრაქტიკულათ შეუზღუდავი ძალაუფლება. დოჟის შემოსავალი მათ პოსტზე არ იყო დიდი, და მისი მოვალეობები დრო და დრო ხდებოდა ცერემონიალური.
რესურსები ინტერნეტში
კატეგორია:არისტოკრატიული წოდებები კატეგორია:იტალიის ისტორია
მონმუთის აჯანყება
მინი|250პქ|მონმუთის არმიის მარშრუტი მონმუთის აჯანყება — ჯეიმზ II-ის დამხობის წარუმატებელი მცდელობა. იგი მეფე გახდა 1685 წლის 6 თებერვალს, მას შემდეგ, რაც გარდაიცვალა მისი უფროსი ძმა ჩარლზ II.
ჯეიმზ II ვერ გახდა ინგლისელებისათვის პოპულარული მეფე, რადგანაც იგი კათოლიკე იყო, ხოლო ანგლიკანების უმატესობას არ მოსწონდა „პაპისტი“ მეფე.
ნიდერლანდებში მცხოვრებმა პროტესტანტმა ჯეიმზ სკოტმა, ჩარლზ II-ის უკანონო შვილმა, პრეტენზია განაცხადა ტახტზე და გაემართა ინგლისისაკენ ჯეიმზ II-ის დასამხობად. სეჯმურის ბრძოლაში დამარცხების შემდეგ იგი შეიპყრეს და თავი მოკვეთეს.
ლიტერატურა
კატეგორია:ინგლისის ისტორია
მწვანეყვავილას პანთეონი
ქუთაისის მწერალთა და საზოგადო მოღვაწეთა პანთეონი ან მწვანეყვავილას პანთეონი — პანთეონი საქართველოში, ქალაქ ქუთაისში, მწვანეყვავილას ზაქარია ქვარიანისეული მთავარანგელოზის სახელობის ეკლესიის ეზოში. პანთეონს ჩვეულებრივი სასაფლაოდან ერთი ბილიკი ჰყოფს. იგი მწვანეყვავილას კონცხის პლატოზეა განთავსებული. ის ქალაქს ჩრდილო-აღმოსავლეთით ესაზღვრება და მდინარე რიონის ხეობას დაჰყურებს.
სქოლიო
კატეგორია:საქართველოს სასაფლაოები კატეგორია:ქუთაისი
შვეიცარიის კომუნისტური პარტია
შვეიცარიის კომუნისტური პარტია — პოლიტიკური პარტია შვეიცარიაში, არსებობდა 1921-1940 წლებში.
ისტორია
დაარსდა 1921 წლის 5-6 მარტს ციურიხში გამართულ კომუნისტების ყრილობაზე კომუნისტებისა და შვეიცარიის სოციალ-დემოკრატიული პარტიისგან გამოყოფილი წევრებისგან. 1921 წელს შევიოდა კომინტერნში. 1922 წლის ივნისში გამართულ II ყრილობაზე მიიღო პროგრამა, რომლითაც მიზნად ისახავდა შვეიცარიაში სოციალიზმის აშენებას, ითხოვდა საბჭოთა კავშირის ცნობას. 1940 წელს პარტია ოფიციალურად აიკრძალა პარტიის მიერ მოლოტოვ-რიბენტროპის პაქტის მხარდაჭერის გამო. 1944 წელს მისმა ყოფილმა წევრება დაარსეს შვეიცარიის შრომის პარტია.
ლიტერატურა
კატეგორია:შვეიცარიის პოლიტიკა
ლესლი აბერკრომბი
ლესლი პატრიკ აბერკრომბი (Sir Leslie Patrick Abercrombie; დ. 6 ივნისი, 1879 — გ. 23 მარტი, 1957) — ინგლისელი არქიტექტორი, ქალაქთმშენებლობის თეორეტიკოსი და პრაქტიკოსი, რაიონული დაგეგმარების ერთ-ერთი პიონერი დასავლეთ ევროპაში. ლივერპულის (1915-1935) და ლონდონის (1935-1946) უნივერსიტეტების პროფესორი. არქიტექტორთა საერთაშორისო კავშირის პრეზიდენტი (1946).
ბიოგრაფია
სწავლობდა აპინგემის სკოლაში. დიდი ქალაქის ფუნქციურ ზონებად დაყოფის, ქალაქ-თანამგზავრთა მშენებლობისა და ტრანსპორტის ერთიანი სისტემის შექმნის საფუძველზე დაამუშავა რეკონსტრუქციის კომპლექსური მეთოდი, რომელმაც ფართო გამოყენება პოვა და ხელი შეუწყო თანამედროვე ქალაქთმშნებლობის განვითარებას. შეადგინა დუბლინის (1913), დონკასტერის (1921-1922), აღმოსავლეთ კენტის (1922), შეფილდის (1931), ლონდონის საგრაფოს (1943), „დიდი ლონდონის“ (1944), პლიმუთის (1943), ადის-აბების (1956) და სხვა ქალაქების რეკონსტრუქციის პროექტები.
სქოლიო
კატეგორია:დაბადებული 1879 კატეგორია:გარდაცვლილი 1957 კატეგორია:ინგლისელი არქიტექტორები
ნაფიცი მსაჯული (ტელესერიალი)
„ნაფიცი მსაჯული“ — ქართული სერიალი, რომელიც „ფორმულა კრეატივმა“ გადაიღო რუსთავი 2-სთვის 2010 წელს, სერიალი სულ 3 სერიას მოიცავს.
სიუჟეტი
ნაფიცი მსაჯულები, რომლებმაც ყველაზე რთული გადაწყვეტილება უნდა მიიღონ, დაადანაშაულონ თუ არა კაცი, რომელიც ცოლის მკვლელობაშია ეჭვმიტანილი.
რესურსები ინტერნეტში
კატეგორია:ქართული ტელესერიალები კატეგორია:2010 წლის ქართული ტელესერიალები კატეგორია:რუსთავი 2
ევრობასკეტი 2017: ჯგუფი D
ჯგუფი D — ევრობასკეტი 2017-ის მეოთხე ჯგუფი, სადაც წარმოდგენილნი არიან ბელგია, დიდი ბრიტანეთი, თურქეთი, ლატვია, რუსეთი და სერბეთი. ჯგუფის პირველი მატჩები 2017 წლის 1 სექტემბერს გაიმართება, ხოლო ბოლო 7 სექტემბერს. ყველა მატჩი სტამბოლის იულქერ სპორტს არენაზე გაიმართება თურქეთში.
ცხრილი
ყველა დრო ადგილობრივია (UTC+3).
სქოლიო
ჯგუფი D
ლა-ხაგუა-დელ-პილარი
რესურსები ინტერნეტში
კატეგორია:ლა-გუახირის დეპარტამენტის მუნიციპალიტეტები და ქალაქები
ტენიენტე-მანუელ-კლავეროს რაიონი
ტენიენტე-მანუელ-კლავეროს რაიონი (Distrito de Teniente Manuel Clavero) — რაიონი პერუში, ლორეტოს რეგიონის მაინასის პროვინციაში. მდებარეობს ზღვის დონიდან 180 მეტრზე. 2007 წლის მონაცემებით, მოსახლეობა 2 787 ადამიანს შეადგენდა, სიმჭიდროვე 0.31 ადამიანი კმ²-ზე. ფართობი 8 994 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:მაინასის პროვინციის რაიონები
Providence Equity Partners
Providence Equity Partners — ამერიკული გლობალური საინვესტიციო ფირმა, რომელიც დაკავებული მედია, კომუნიკაციებისა და განათლების ინვესტირებით. 1989 წლიდან მოყოლებული, მსოფლიოს მასშტაბით აფინანსებს 140-ზე მეტ კომპანიას. კომპანიის დამაარსებელი და აღმასრულებელი დირექტორია ჯონათან ნელსონი.
კომპანია დაარსდა 1989 წელს. მისი შტაბ-ბინა მდებარეობს პროვიდენსში, როდ-აილენდში. მას აგრეთვე აქვს ხუთი დამატებითი ოფისი, განლაგებული ნიუ-იორკში, ლონდონში, ჰონკონგში, პეკინსა და ნიუ-დელიში.
სქოლიო
კატეგორია:1989 წელს დაარსებული კომპანიები კატეგორია:Providence Equity Partners
ისკუჟინო (ზილაირის რაიონი)
ისკუჟინო (Искужино; Исҡужа) — სოფელი რუსეთში, ბაშკირეთში, ზილაირის რაიონში. მიეკუთვნება კაშკაროვის სოფსაბჭოს. რაიონულ ცენტრ ზილაირიდან განლაგებულია 33 კილომეტრში, ხოლო უახლოეს რკინიგზის სადგურ სიბაიდან 82 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 183 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:ზილაირის რაიონის სოფლები
შვეიცარიის შრომის პარტია
შვეიცარიის შრომის პარტია — პოლიტიკური პარტია შვეიცარიაში. დაარსდა 1944 წელს ციურიხში. მას შემდეგ, რაც აკრძალულ იქნა შვეიცარიის კომუნისტური პარტია, ამ პარტიის ლიდერებმა დააფუძნეს შვეიცარიის შრომის პარტია. პარტიის წესდება მიიღეს პარტიის მეოთხე ყრილობაზე 1949 წელს. პარტიის იდეოლოგია არის მარქსიზმი და კომუნიზმი. პარტიას ჰყავს 2000-მდე წევრი. 1947 წლიდან დღემდე შვეიცარიის სპარლამენტში იპოვებს მინიმალური რაოდენობის (1-დან 7-მდე) მანდატებს.
ლიტერატურა
კატეგორია:შვეიცარიის პოლიტიკა
The Elder Scrolls IV: Shivering Isles
The Elder Scrolls IV: Shivering Isles — ვიდეო თამაშ „ The Elder Scrolls IV: Oblivion“-ის ოფიციალური დამატება. დაანონსდა 2007 წლის 18 იანვარს. შექმნა Bethesda Game Studios-მა და გამოსცა Bethesda Softworks-მა 2K Games-სთან თანამშრომლობით Xbox Live Marketplace-ის მეშვეობით. გამოვიდა შემდეგ პლატფორმებზე: Xbox 360, (16 ოქტომბერი, 2007) Windows (26 მარტი, 2007), PlayStation 3 (8 დეკემბერი, 2007).
თამაშის სიუჟეტი მიმდინრეობს ამავე სახელწოდების კუნძულებზე, რომლებსაც მართავს დაედრას სიგიჟის პრინცი შეოგორატი. მოთამაშე ხდება შეოგორატის პროტეჟე და ისინი ერთობლივი ძალებით ცდილობენ დაედრული წესრიგის ღმერთის ჯიგალაგის დამარცხებას კუნძულების ნგრევისგან გადასარჩენად. თამაშში შესაძლებელი არის ძირითადი ქვესტის გადადება განუსაზღვრელი ვადით, რათა მოთამაშემ იმოგზაუროს და გამოიკვლიოს ახალი სამყარო.
The Shivering Isles დადებითად იქნა მიღებული კრიტიკოსებისგან. საერთო განხილვების საიტებზე GameRankings-სა და Metacritic-ზე ფლობს 86.32% და 86/100. ასევე მიიღო უმრავი ჯილდო სხვადასხვა გამომცემლებისგან, მათ შორის „საუკეთესო RPG“, „საუკეთესო დამატება“, „საუკეთესო გამოტვირთვადი კონტენტი“, „რედაქტორთა რჩეული“ და ა.შ.
სქოლიო
კატეგორია:2007 წელს შექმნილი როლური ვიდეო თამაშები კატეგორია:Gamebryo ძრავის თამაშები კატეგორია:ღია სამყაროს ვიდეო თამაშები კატეგორია:PlayStation 3-ის თამაშები კატეგორია:The Elder Scrolls კატეგორია:ვიდეო თამაშების დამატებები კატეგორია:ვიდეო თამაშები სქესის არჩევის შესაძლებლობით კატეგორია:Windows-ის თამაშები კატეგორია:Xbox 360-ის თამაშები კატეგორია:მოქმედებითი როლური ვიდეო თამაშები კატეგორია:2007 წლის ვიდეო თამაშები კატეგორია:Bethesda Game Studios-ის თამაშები
ორანმორი
ორანმორი (Oranmore; Órán Mór) — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2006 წლის მონაცემებით სოფლის მოსახლეობა 3 513 ადამიანს შეადგენს.
სქოლიო
კატეგორია:გოლუეის საგრაფოს დასახლებული პუნქტები
ევროპის საფეხბურთო ჩემპიონატი 1996: ჯგუფი A
ევროპის საფეხბურთო ჩემპიონატი 1996: ჯგუფი A — ევრო 1996-ის ფინალური ტურნირის ერთ-ერთი ჯგუფი. თამაშები დაიწყო 8 ივნისს და დასრულდა 18 ივნისს. ჯგუფში გაიმარჯვა მასპინძელმა ინგლისის ნაკრებმა.
რესურსები ინტერნეტში
A
ტონთიოს წმინდა გიორგის ეკლესია
ტონთიოს წმინდა გიორგის ეკლესია — ქართული ხუროთმოძღვრების ძეგლი საქართველოში, ნინოწმინდის მუნიციპალიტეტის ეშტიას თემის სოფელ ყაურმაში. ტაძარი დათარიღებულია XI საუკუნის 30-იანი წლებით. ლაპიდარულ წარწერებზე მოიხსენიებიან გიორგი მეფე და ქართლის კათალიკოსი მელქისედეკი:
ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ნინოწმინდის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები კატეგორია:წმინდა გიორგის სახელობის ეკლესიები
ნიკა ცისკარიძე
ნიკოლოზ ცისკარიძე (დ. 31 დეკემბერი, 1973, თბილისი) — რუსეთში მოღვაწე ქართველი ბალერონი, მოცეკვავე, საბალეტო პედაგოგი, ვაგანოვის სახელობის რუსული საბალეტო აკადემიის რექტორი, მოსკოვის დიდი თეატრის ექს-პრემიერი, ტელეწამყვანი, რუსეთის სახალხო არტისტი, რუსეთის სახელმწიფო პრემიისა და „ოქროს ნიღაბის“ მრავალგზის ლაურეატია.
ბიოგრაფია
ნიკოლოზ ცისკარიძე 1973 წლის 31 დეკემბერს დაიბადა თბილისში. დედა – ლამარა ცისკარიძე – ფიზიკოსი იყო, მუშაობდა ობნინსკის სამეცნიერო ცენტრში. ატომურ ელექტროსადგურზე მომხდარი ავარიის გამო მისთვის მოვლენები ტრაგიკულად განვითარდა და ამიტომ თბილისში დაბრუნდა, სადაც ფიზიკასა და ასტრონომიას ასწავლიდა სკოლაში. მამასთან ურთიერთობა არ ჰქონია, ატარებს დედის გვარს.
მომავალი მოცეკვავე სცენამ, განსაკუთრებით თოჯინურმა თეატრმა, ადრეული ბავშვობიდანვე გაიტაცა, თავისი ხელით აკეთებდა თოჯინებს, რომელთა სიყვარული მოწიფულობაშიც არ განელებია და დიდი კოლექციაც შეაგროვა. თუმცა ცეკვისადმი სიყვარულმა ყველა სხვა ინტერესი დაჩრდილა. სწავლობდა თბილისის 162-ე სკოლაში ბახტრიონზე. 1984 წელს თბილისის ქორეოგრაფიულ სასწავლებელში მიაბარეს, სადაც პირველ სამ წელს მეცადინეობდა ირინა სტუპინასთან და ზურაბ ლაბაძესთან. სულ მოკლე ხანში ისეთ წარმატებებს მიაღწია, რომ აშკარა გახდა: აუცილებელი იყო მისი მოსკოვში წაყვანა. სწავლობდა მარინა სემიონოვნას კლასში. 87 წლის ბალერინასთან მეცადინეობა იმდენად სრულფასოვანი და მნიშვნელოვანი იყო, რომ ნიკა ზოგჯერ მხცოვან მანდილოსანთან გადიოდა რეპეტიციას, თუმცა მისი პედაგოგ–რეპეტოტორი ნიკოლოზ სიმაჩოვი იყო. ნიკა ყველა პედაგოგისთვის განსაკუთრებით ძვირფასი და სასურველი მოწაფე იყო, მისი არაორდინალური მონაცემებისა და ცეკვისადმი მიდგომის  გამო, ყველაფერს სწრაფად ითვისებდა და უცბადვე რეაგირებდა შენიშვნებზე. ნიკას მთავარი გამარჯვება ის იყო, რომ მთლიანად გამოიყენა ღვთისგან ნაბოძები ნიჭიერაბა და იმედი გაუმართლა არაერთ დიდ პედაგოგს, პირველ ყოვლისა, რა თქმა უნდა, პიოტრ პესტოვს, მარინა სემიონოვას, პედაგოგ–რეპეტიტორებს: გალინა ულანოვას, ნიკოლაი სიმაჩოვს, ნიკოლაი ფადეეჩევს. მისი როგორც საბალეტო მსახიობის ჩამოყალიბებაში თვალსაჩინო ღვაწლი მიუძღვით დიდი თეატრის საბალეტო დასის ვარსკვალვებსაც. ნიკა ცისკარიძე იხსენებს: „ პირველად იური გრიგოროვიჩმა სახელმწიფო გამოცდაზე მნახა. თურმე ძალიან მოვეწონე და წამიყვანა დიდ თეატრში. საერთოდ სასწავლებლის გამოსაშვებ გამოცდებზე ყოველთვის იწვევენ ხოლმე წამყვანი დასების სამხატვრო ხელმძღვანელებს, მათ შორის იყო გრიგოროვიჩიც. დიდი თეატრისათვის არჩეულ  მოცეკვავეებს შორის მე არ ვიყავი და, ალბათ ვერც მოვხდებოდი, რომ არა მისი ძალისხმევა“. ნიკას მოსკოვის დიდ თეატრში მისვლისთანავე მისცეს პარტიები – მერკუციო პროკოფიევის „რომეო და ჯულიტაში“ და კონფერანსიე შოსტაკოვიჩის „ოქროს საუკუნეში“. ერთი წლის შემდეგ იური გრიგოროვიჩი დიდი თეატრიდან წავიდა და ნიკა ცისკარიძის შემდგომი თეატრალური ცხოვრება ახალი ხელმძღვანელის, ვლადიმერ ვასილიევის შემოქმედებას დაუკავშირდა. საგანგებოდ ნიკასთვის დაიდგა ახალი სპექტაკი „პაგანინი“, რომელსაც საფუძვლად უდევს რახმანინოვის ცნობილი ნაწარმოები „რაფსოდია პაგანინის თემაზე“. ნიკასთვის დაიდგა ასევე „გედების ტბაც“, რომელიც კლასიკის ახლებური გააზრებით გამოირჩეოდა, მთავარი პერსონჟი გახდა ბოროტი ჯადოქარი და არა ვთქვათ, ოდეტა–ოდილია, როგორც ეს ჩაიკოვსკისთან იყო.
1992–2013წწ. იყო მოსკოვის დიდი თეატრის საბალეტო დასის წამყვანი სოლისტი; 2006–2009წწ. სამი საცეკვაო პროექტის "ცეკვის მეფეები" მონაწილე; რუსეთის ტელეარხზე "Культура", პროგრამის "მსოფლიო მუსიკალური თეატრის შედევრები" წამყვანი
ნიკა ცისკარიძე უკვე ცნობილი მოცეკვავე იყო ინგლისში, იაპონიაში, ამერიკის შეერთებულ შტატებში, ირლანდიაში, ნორვეგიაში, როდესაც პირველი გასტროლი მშობლიური ქალაქში გაიმართა. 1995 წლის 15 და 18 ნოემბერს მან ჯეიმსის პარტია შეასრულა ბალეტ „სილფიდაში“. 1996 წლის 20 აგვისტოს თბილისის ოპერისა და ბალეტის თეატრში ნიკა ცისკარიძემ იცეკვა დებიუსის „ნარცისი“, ხოლო ტატიანა ტერეხოვასთან ერთად – „სილფიდა“. 1999 წლის 28-29 ივნისს თბილისის ოპერისა და ბალეტის თეატრში გაიმართა პეტრე ჩაიკოვსკის უკვდავი „მაკნატუნას“ (ქორეოგრაფი –იური გრიგოროვიჩი; მხატვარი – სოლიკო ვირსალაძე) პრემიერა, მთვარ პარტიებს ასრულებდნენ ნატალია არხიპოვა (მარი) და ნიკა ცისკარიძე (მაკნატუნა).
ქართული და მსოფლიო საბალეტო ხელოვნების განვითარებაში შეტანილი თვალსაჩინო წვლილისათვის, მაღალი პროფესიონალიზმის, ნაყოფიერი შემოქმედებითი და საქველმოქმედო მოღვაწეობისათვის, მოსკოვის დიდი ბალეტის წამყვანი სოლისტი, რუსეთის სახელმწიფო პრემიის ლაურეატი, რუსეთის სახალხი არტისტი ნიკოლოზ ცისკარიძე 2003 წლის 21 ივნისს საქართველოს პრეზიდენტმა, ედუარდ შევარდნაძემ ღირსების ორდენით დააჯილდოვა.
2012 წლის 14 იანვარს მოსკოვში სლავური ლიტერატურისა და კულტურის საერთაშორისო ფონდმა სახელგანთქმული მოცეკვავე ნიკოლოზ ცისკარიძე წმინდა ნინოს ორდენით დაჯილდოვა.
ნიკა ცისკარიძემ თანამედროვე საბალეტო ხელოვნება სრულიად ახალ საფეხურზე აიყვანა, მისი სახელი შეტანილია საბალეტო ენციკლოპედიაში.
ლიტერატურა
კატეგორია:დაბადებული 31 დეკემბერი კატეგორია:დაბადებული 1973
საბუესო ესპანიოლი
საბუესო ესპანიოლი (Sabueso español) — ძაღლის ჯიში, რომელიც გამოყვანილია ესპანეთში შუა საუკუნეებში.
საბუესოს მსგავსება მასტიფთან ამ ჯიშის ძველ წარმოშობაზე მიგვითითებს. ის წარმოიშვა იმავე ჯიშებისგან, რომლებისგანაც წარმოიშვა ბლადჰაუნდი და შესაძლოა, გადაშენებული, ტალბოტის მეძებრის შთამომავალია. იბერიის ნახევარკუნძულზე იზოლირების გამო ამ ჯიშმა სისუფთავე შეინარჩუნა. უახლოეს დრომდე არსებობდა ამ ჯიშის ორი ნაირსახეობა, რომლებსაც ზომით არჩევდნენ. დღესდღეობით დარჩა მხოლოდ დიდი ზომის დე მონტი, შედარებით მცირე ლებრერო კი პრაქტიკულად გადაშენებულია. ჩვეულებრივ საბუესო მარტოხელა მონადირეა, რომელიც მხოლოდ საკუთარ პატრონთან ერთად მუშაობს. მას უყვარს რთული სამუშაოს შესრულება და დაუღალავად მიჰყვება კვალს დილიდან დაღამებამდე.
საბუესოს აქვს იმპულსური ხასიათი: ბავშვებს და უცხო ადამიანებს ფრთხილად უნდა გააცნოთ. ასევე შეიძლება ძნელად შეეგუოს სხვა ძაღლებს. საბუესო კარგი მოდარაჯეა. ადვილად იტანს სიცხეს, ვერ ეგუება ქალაქის პირობებში ცხოვრებას, სჭირდება დამატებითი ფიზიკური დატვირთვა. მის ბალანს განსაკუთრებული მოვლა არ სჭირდება. ბალნის შეფერილობა შეიძლება იყოს თეთრი-ჟღალით ან შავი-თეთრით. აქვს წაბლისფერი თვალები, ძალიან გრძელი ყურები, წინა თათები სწორი და ძლიერია, კისერი ძლიერი და დაკუნთულია.
ყაზანის ხიდი
მდებარეობა
მდებარეობს ნევის პროსპექტის გადაკვეთაზე. ხიდთან ახლოს მდებარეობს ყაზანის საკათედრო ტაძარი და წიგნის სახლი.
საბუესო ესპანიოლი
რესურსები ინტერნეტში
კატეგორია:მეძებარი ძაღლები კატეგორია:ესპანური წარმოშობის ძაღლის ჯიშები
ყაზანის ხიდი
მდებარეობა
დინების ზემოთ მდებარეობს იტალიური ხიდი, ქვემოთ კი — ბანკის ხიდი.
უახლოესი მეტროსადგურებია „ნევის პროსპექტი“ (სადგურის გასასვლელი გრიბოედოვის არხისაკენ).
სახელწოდება
ამ ადგილზე მდებარე ხიდს ერქვა შობის ხიდი, 1783 წლიდან ეწოდება ყაზანის ხიდი, ახლოს მდებარე ყაზანის ტაძრის გამო. 1923 წლიდან 1944 წლამდე ეწოდებოდა პლეხანოვის ხიდი.
ისტორია
ამჟამად არსებული ხიდი ააშენეს 1765-1766 წლებში აქ 1716 წლიდან მდებარე შობის ხიდის ადგილზე. ახალი ხიდის პროექტის ავტორები იყვნენ ინჟინრები ვ. ი. ნაზიმოვი და ილარიონ გოლნიშჩევ-კუტუზოვი. შობის ხიდი დაანგრიეს არხის სანაპიროს გრანიტით მოპირკეთების დროს. 1805-1806წლებში ხიდის გაფართოებისას (არქიტექტორი ლუიჯი რუსკა) მოანგრიეს ბრილინტის მორთულობა, კიბიანი საფეხურბი, ჩუგუნის მოაჯირები შეცვალეს გრანიტის პარაპეტებით.
რესურსები ინტერნეტში
კატეგორია:სანქტ-პეტერბურგის ხიდები კატეგორია:სანქტ-პეტერბურგის კულტურული მემკვიდრეობის ფედერალური ობიექტები
უტერარდი
უტერარდი (Oughterard; Uachtar Ard) — ქალაქი ირლანდიაში, მდებარეობს გოლუეის საგრაფოში, კონაქტის პროვინციაში.
სქოლიო
კატეგორია:გოლუეის საგრაფოს დასახლებული პუნქტები
კ 17
„კ 17“ — ქართული მძაფრსიუჟეტიანი სერიალი, რომელიც „კიკალა სტუდიომ“ გადაიღო პირველი არხისთვის 2010 წელს. სერიალი 1 სეზონსა და 12 სერიას მოიცავს, ქართული სამხედრო სერიალი პირველი არხის ეთერში ყოველ შაბათ-კვირას 22:00 საათზე გადიოდა.
სიუჟეტი
სერიალი ტერორისტებთან მებრძოლ ექვსკაციან ჯგუფზე მოგვითხრობს, 6 განსხვავებული ბიოგრაფიის და ხასიათის მქონე საიდუმლო სამსახური სპეცდანიშნულების რაზმი, რომელსაც ერთ განსაკუთრებული მისია აქვთ, სატელევიზიო სერიალის მთავარი გმირები, უცხოელ კოლეგებთან ერთად, საზოგადოებას ტერორიზმის საფრთხისგან იცავენ.
რესურსები ინტერნეტში
კატეგორია:2010 წლის ქართული ტელესერიალები
ჩინური სამზარეულო
250px|მინი|სონგის დინასტია, საიმპერატორო ოჯახის სადილი ჩინური სამზარეულო — მსოფლიოში აღიარებულია, როგორც ერთ-ერთი ყველაზე მდიდარი, რთული და მრავალფეროვანი. ჩინელებისათვის მნიშვნელოვანია არა მხოლოდ ფერი, გემო და სურნელება, არამედ, ასევე მნიშვნელოვანია, თუ როგორ გამოიყურება კერძი. ჩინური სამზარეულოს ისტორია ნეოლითის ეპოქიდან იღებს სათავეს. იგი მოიცავს სტილის მრავალფეროვნებას ჩინეთის სხვადასხვა რეგიონებიდან, ისევე როგორც ჩინელი ხალხი მთელ მსოფლიოში მოიცავს აზიის უმეტეს ნაწილს. ჩინური სამზარეულოს ისტორია ათასობით წელს ითვლის, ის ამ ხნის განმავლობაში მუდივად იზრდებოდა და ვითარდებოდა. რეგიონების ჩამოყალიბებამ და კლიმატის მრავალფეროვნებამ, საიმპერატორო მოდამ და მოსახლეობის მრავალფეროვანმა გემოვნებამ შეცვალა და მრავალფეროვანი გახადა ჩინური სამზარეულო. დროთა განმავლობაში, სხვა ქვეყნების სამზარეულოს ტექნიკა და ინგრედიენტები ერეოდა ჩინურ სამზარეულოს ვაჭრობის და სხვა ფაქტორების გამო. დღესდღეობით ის უკვე მსოფლიოში ფართოდაა გავრცელებული.
ჩინური სამზარეულოს ერთ-ერთი ყველაზე მნიშვნელოვანი ინგრედიენტია ბრინჯი, რომელიც გამოიყენება ჩინეთის ყველა რეგიონში. მისი გამოყენებისა და დამზადების პროცესი კი ყველა რეგიონში განსსხვავებულია.
რაც შეეხება საჭმელ ჩხირებს (ჩინურად „ქუაიწ“), ის ჩინური სამზარეულოს განუყოფელ ნაწილს წარმოადგენს. ძირითადად გამოიყენება მყარი საჭმელებისთვის, ხოლო წვნიანი საჭმელებისთვის, ჩვეულებისამებრ, კოვზით სარგებლობენ. ბოლო დროს უფრო მეტად გამოიყნება ბამბუკისა და პლასტმასის ჩხირები. 250px|მინი|მარცხნივ ზოგადად, განხვავებული კლიმატური პირობების გამო, სხვადასხვა რეგიონებში ჩინური კერძების მომზადების წესი და გემო განსხვავებულია, ეს ასევე დამოკიდებულია ეთნიკურ ჯგუფზე. სამხრეთელებს უყვართ ნაკლებად მლაშე კერძები, რომელთაც ნაკლები სურნელება ახასიათებს., ხოლო ჩრდილოელებს უყვართ კერძები მარილითა და სოიოს სოუსით. სიჩუანელებისთვის წარმოუდგენელია კერძი წიწაკის გარეშე, შანსიში მოსწონთ ძმრიანი საჭმელები. ამდენად, ჩინეთში უამრავი რეგიონალური სამზარეულოა.
არსებობს ჩინეთის ოთხი ყველაზე ცნობილი რეგიონული სამზარეულოს სკოლა, ესენია: „ჩუანცაი“ – სიჩუანური სამზარეულო, „იუეცაი“ – კანტონური სამზარეულო, „ლუცაი“ – შანტუნგის სამზარეულო და „ხუაი'იანგ ცაი“ – უ ძიანგსუს სამზარეულო.
კანტონური სამზარეულო
250px|მინი|მარცხნივ|შემწვარი ბაყაყი კანტონური სამზარეულო მოდის კანტონიდან (ჩინეთის სამხრეთ პროვინცია). მიჩნეულია, რომ კანტონური სამზარეულო ყველაზე პოპულარულია, რასაც ხსნიან იმით, რომ ყველაზე მეტი ადამიანი, სწორედ ჩინეთის ამ პროვინციიდანაა გასული საზღვარგარეთ. კანტონელები მიჩნეულნი არიან თავგადასავლების მოყვარულ ხალხად, რომელსაც შეუძლია ჭამოს ხორცეულიც და ბოსტნეულიც. კანტონური სამზარეულო გამოიყენებს დიდი რააოდენობით სხვადასხვა სახის პროდუქტს. ყველა კერძში გამოიყენება ახალი სურსათი და არავითარ შემთხვევაში – გაყინული პროდუქტი. ამ სამზარეულოსთვის არ არის დამახასიათებელი სიცხარე. ცდილობენ, ბუნებრივი გემო შეუნარჩუნონ ხორცსა და ბოსტნეულს. ორიგინალური კერძების მოსამზადებლად ხშირად იყენებენ ხვლიკებსა და გარეულ ცხოველებს. კერძების მომზადების საბაზისო ტექნიკა შეიცავს შეწვას, ღრმად შეწვას, მოხარშვას, ჩაშუშვას და ორთქლზე მომზადებას. ბუნებრივი გემოს შესანარჩუნებლად კი, ყველაზე ხშირად, ორთქლზე მომზადებას და შეწვას მიმართავენ. ამ კუთხის მზარეულები ცდილობენ კერძების მრავალფეროვნად და მხატვრულად მორთვას. ერთ-ერთი ყველაზე ცნობილი კერძი ზეთში მომზადებული კრევეტებია.
შანტუნგის სამზარეულო
200px|მინი|პეკინური იხვი მომზადების ძირითადი ხერხია მაღალ ცეცხლზე შეწვა (ზოგჯერ ტაფაში ზეთს ცეცხლი ეკიდება ხოლმე). ამ სამზარეულოსთვის მნიშვნელოვანია გემრიელად შეკაზმული და რძიანი სუპები. ერთ-ერთი ყველაზე პოპულარული კერძია ყვითელი მდინარის თევზი მოტკბო-მომჟავო სოუსში.
პეკინში ყველაზე ცნობილი კერძია „პეკინური იხვი“, რომელიც განსაკუთრებულად გემრიელად მზადდება რესტორანში „ციუენძიუტე“.
რესურსები ინტერნეტში
კატეგორია:ჩინური სამზარეულო
კადირშა
კადირშა (Кадырша; Ҡаҙырша) — სოფელი რუსეთში, ბაშკირეთში, ზილაირის რაიონში. მიეკუთვნება საბიროვის სოფსაბჭოს. რაიონულ ცენტრ ზილაირიდან განლაგებულია 50 კილომეტრში, ხოლო უახლოეს რკინიგზის სადგურ სიბაიდან 137 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 105 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:ზილაირის რაიონის სოფლები
ტონთიოს ხიდი
მინი ტონთიოს ხიდი — ხუთმალიანი ხიდი მდინარე ფარავანზე, საქართველოში, ნინოწმინდის მუნიციპალიტეტის ეშტიას თემის სოფელ ყაურმაში. დათარიღებულია XIII-XIV საუკუნეებით.
ხიდს, 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ნინოწმინდის მუნიციპალიტეტი კატეგორია:ეროვნული მნიშვნელობის კატეგორიის კულტურის უძრავი ძეგლები
მაიკლ კანი
მაიკლ კანი (Michael Kahn; დ. 8 დეკემბერი, 1935, ნიუ-იორკი, აშშ) — ამერიკელი მემონტაჟე, ამერიკის მემონტაჟეთა საზოგადოების წევრი. იგი ცნობილია რეჟისორ სტივენ სპილბერგთან დიდხნიანი თანამშრობლობით. ოსკარის სამგზის და BAFTA-ს ორგზის ლაურეატი საუკეთესო მონტაჟისთვის. მისი ყველაზე განთქმული ნამუშევრებია „დაკარგული კიდობნის მაძიებლები“ (1981), „შინდლერის სია“ (1993), „რიგითი რაიანის გადასარჩენად“ (1998) და „ხელოვნური ინტელექტი“ (2001).
სქოლიო
კატეგორია:დაბადებული 8 დეკემბერი კატეგორია:დაბადებული 1935 კატეგორია:ამერიკელი მემონტაჟეები
რალფ აბერკრომბი
რალფ აბერკრომბი (Ralph Abercromby; დ. 7 ოქტომბერი, 1734 — გ. 28 მარტი, 1801) — ბრიტანელი ფელდმარშალი, შოტლანდიელი.
ბიოგრაფია
1756–1763 წლებში მონაწილეობდა შვიდწლიან ომში. 1793–1794 წლებში მეთაურობდა ინგლისელ ბრიგადას ნიდერლანდებში. 1795–1797 წლებში იყო ინგლისის არმიის მთავარსარდალი ვესტინდოეთში, ებრძოდა ფრანგებს და ესპანელებს, დაიპყრო კ. ტრინიდადი. 1800 წელს დაინიშნა ინგლისის ხმელთაშუა ზღვის სამხრეთის ძალების სარდლად. 1801 წელს გაიგზავნა ეგვიპტეში ფრანგების არმიის წინააღმდეგ საბრძოლველად. აბუკირის ბრძოლაში აბუკირთან 21 მარტს დაამარცხა ფრანგები, რომელშიც იგი სასიკვდილოდ დაიჭრა.
სქოლიო
კატეგორია:ბრიტანელი სამხედრო მოღვაწეები კატეგორია:დაბადებული 7  ოქტომბერი კატეგორია:დაბადებული 1734 კატეგორია:გარდაცვლილი 28 მარტი კატეგორია:გარდაცვლილი 1801
ლევან სანაძე
ლევან სანაძე (დ. 16 მარტი, 1928, თბილისი, საქართველოს სსრ, სსრკ — გ. 29 აგვისტო, 1998, მოსკოვი, რუსეთი) — ქართველი სპორტსმენი (მძლეოსნობა). საბჭოთა კავშირის სპორტის დამსახურებული ოსტატი (1957). ვახტანგ გორგასლის III ხარისხის ორდენის კავალერი.
ბიოგრაფია
დაიბადა თბილისში. იყო XV ოლიმპიური თამაშების მეორე პრიზიორი (1952, ჰელსინკი — ესტაფეტა 4X100 მ), ევროპის ჩემპიონი (1950 — ესტაფეტა 4X100 მ) და მესამე პრიზიორი (1954 — ესტაფეტა 4X100 მ), სსრკ ორგზის ჩემპიონი (1948, 52 — ესტაფეტა 4X100 მ), ექვსგზის მეორე (1948, 52, 54 — რბენა 100 მ; 1948 — რბენა — 200 მ;  1954 — ესტაფეტა 4X100 და ესტაფეტა 4X400)  და შვიდგზის მესამე (1949, 1950, 1953 — რბენა 100 მ;  1950, 1951, 1954 — რბენა 200 მ; 1950 — ესტაფეტა 4X400 მ) პრიზიორი. მსოფლიოს სტუდენტური თამაშების ორგზის ჩემპიონი (1951, 1954 — ესტაფეტა 4X100 მ) და ორგზის მეორე პრიზიორი (1951, 1954 — რბენა 100 მ), მსოფლიოს ახალგაზრდული თამაშების მეორე (1955 — ესტაფეტა 4X100 მ) და მესამე (1953 — ესტაფეტა 4X100 მ) პრიზიორი. პირადი საუკეთესო შედეგები: 100 მ — 10,3 წმ; 200 მ — 21,4 წმ.
რესურსები ინტერნეტში
კატეგორია:დაბადებული 16 მარტი კატეგორია:დაბადებული 1928 კატეგორია:გარდაცვლილი 29 აგვისტო კატეგორია:გარდაცვლილი 1998 კატეგორია:თბილისში დაბადებულები კატეგორია:მოსკოვში გარდაცვლილები კატეგორია:ქართველი მძლეოსნები კატეგორია:ქართველი ოლიმპიური პრიზიორები კატეგორია:საბჭოთა კავშირის სპორტის დამსახურებული ოსტატები კატეგორია:საპატიო ნიშნის ორდენის კავალრები კატეგორია:ხალხთა მეგობრობის ორდენის კავალრები კატეგორია:ვახტანგ გორგასლის III ხარისხის ორდენის კავალრები
მაიკაო
მაიკაო (Maicao) — ქალაქი და მუნიციპალიტეტი კოლუმბიაში, ლა-გუახირის დეპარტამენტში. მდებარეობს ზღვის დონიდან 43 მეტრზე. 2005 წლის მონაცემებით, მოსახლეობა 103 124 ადამიანს შეადგენდა, სიმჭიდროვე 46.24 ადამიანი კმ²-ზე. ფართობი 2 230 კმ²-ია.
რესურსები ინტერნეტში
კატეგორია:ლა-გუახირის დეპარტამენტის მუნიციპალიტეტები და ქალაქები
აბელის თეორემები
აბელის თეორემები — მწკრივთა თეორიის ორი მნიშვნელოვანი თეორემა.
პირველი: თუ ხარისხოვანი მწკრივი კრებადია რაიმე z_0 წერტილში (z_0\ne 0), მაშინ იგი აბსოლუტურად კრებადია ყოველ z წერტილში, რომელიც აკმაყოფილებს პირობას ;
მეორე: თუ (1) მწკრივის კრებადობის წრის საზღვრის z_0 წერტილში (1) მწკრივი კრებადია, მაშინ, როდესაც z მიისწრაფის z_0-ისაკენ არამხები გზით.
ტორეს-კაუსანის რაიონი
ტორეს-კაუსანის რაიონი (Distrito de Torres Causana) — რაიონი პერუში, ლორეტოს რეგიონის მაინასის პროვინციაში. მდებარეობს ზღვის დონიდან 188 მეტრზე. 2007 წლის მონაცემებით, მოსახლეობა 5 162 ადამიანს შეადგენდა, სიმჭიდროვე 0.7 ადამიანი კმ²-ზე. ფართობი 7 363 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:მაინასის პროვინციის რაიონები
ბინგა
ბინგა (Monte Binga) — მთა მოზამბიკში.
ბინგის მთა მოზამბიკის ყველაზე უფრო მაღალი წერტილია, რომლის სიმაღლეც შეადგენს 2436 მეტრს ზღვის დონიდან. მდებარეობს ქვეყნის უკიდურეს დასავლეთში ზიმბაბვეს საზღვარზე, მანიკის პროვინციაში. ბინგას მთა წამოჭიმულია მანიკის დაბლობში, რომელიც გადადის ჩიმანიმანიში, ზიმბაბვეს მაღალმთიანეთის სამხრეთ ნაწილში. მთა მდებარეობს ჩიმანიმანის ეროვნული პარკის მოზამბიკის ნაწილის ტერიტორიაზე, რომლის ძირითადი ტერიტორია ზიმბაბვეში მდებარეობს.
ბანგის მწვერვალზე ასვლა ალპინისტების ჯგუფებისათვის საკმაოდ რთულია. მწვერვალისკენ ყველაზე უფრო საიმედო გზა — ჩრდილო-აღმოსავლეთის მიმართულებიდანაა.
სქოლიო
კატეგორია:მოზამბიკის მთები
რამაზ ფალიანი
რამაზ ფალიანი (დ. 31 აგვისტო, 1973, მესტია, საქართველოს სსრ, სსრკ) — ქართველი მოკრივე. მსოფლიოს ჩემპიონი (2001) და ორგზის მესამე პრიზიორი (1993, 1999), ევროპის სამგზის ჩემპიონი (1996, 1998, 2000), „კეთილი ნების თამაშებში“ გამარჯვებული (1994), XXV ოლიმპიური თამაშების მესამე პრიზიორი (1992, ბარსელონა), XXVI და XXVII ოლიმპიური თამაშების მონაწილე (1996, ატლანტა და 2000, სიდნეი — ორივე შემთხვევაში მეხუთე ადგილზე გავიდა), ხმელთაშუა ზღვის ქვეყნების ჩემპიონი (2000), ახალგაზრდებს შორის ევროპის ჩემპიონი (1989). სხვადასხვა დროს გამოდიოდა რუსეთისა (1993–1996) და თურქეთის სახელით (1997–2001). არის სსრკ, რუსეთისა და თურქეთის ჩემპიონი. 2002 წლიდან გადავიდა პროფესიულ კრივში, სადაც გამოდის საქართველოს სახელით. არის ABF-ის საჩემპიონო ქამრის მფლობელი. 2012 იყო საქართველოს მოკრივეთა ნაკრების მთავარი მწვრთნელი. საბჭოთა კავშირის საერთაშორისო კლასის სპორტის ოსტატი (1989). რუსეთის სპორტის დამსახურებული ოსტატი.
რესურსები ინტერნეტში
კატეგორია:დაბადებული 31 აგვისტო კატეგორია:დაბადებული 1973 კატეგორია:მესტიაში დაბადებულები კატეგორია:ქართველი მოკრივეები კატეგორია:ქართველი ოლიმპიური პრიზიორები კატეგორია:საბჭოთა კავშირის საერთაშორისო კლასის სპორტის ოსტატები
ფქვილის ხიდი
ფქვილის ხიდი (Мучной мост) — საფეხმავლო ხიდი სანქტ-პეტერბურგში გრიბოედოვის არხზე, ქალაქის ცენტრალურ რაიონში. აკავშირებს ყაზანისა და სპასკის კუნძულებს. ხიდის სიგრძეა - 22,5 მეტრი, სიგანე - 2,3 მ.
მდებარეობა
ხიდი გადაკვეთავს გრიბოედოვის არხს ფქვილის შესახვევთან ახლოს.
უახლოესი მეტროსადგურებია (600 მ) „სადოვაია“, „სენის მოედანი“ და „სპასკაია“.
სახელწოდება
ხიდმა თავისი სახელწოდება მიიღო 1952 წელს ფქვილის შესახვევის სახელისაგან.
კონსტრუქცია
ხიდი ამჟამად ერთმალიანია და მეტალისგანაა დამზადებული. ხიდის მალები შედგება ორი ფოლადს წყვილი კოჭისაგან, რომელთა სიმაღლეა 0,8 მეტრი. ხიდის სავალი ნაწილი ხისაა. მოაჯირები რკინისაა და უბრალო ფორმის ნახატებისაგან შედგება.
სქოლიო
კატეგორია:სანქტ-პეტერბურგის ხიდები
რეზერფორდიუმი
რეზერფორდიუმი (Rutherfordium; ქიმიური სიმბოლო — ), კურჩატოვიუმი (Kurchatovium; ქიმიური სიმბოლო — ), უნნილქუადრიუმი (Unnilquadrium; ქიმიური სიმბოლო — ), ეკა-ჰაფნიუმი (Eka-hafnium) — ელემენტთა პერიოდული სისტემის მეშვიდე პერიოდის, მეოთხე ჯგუფის (მოძველებული კლასიფიკაციით — მეოთხე ჯგუფის თანაური ქვეჯგუფის, IVბ) ხელოვნურად მიღებული რადიოაქტიური ქიმიური ელემენტი. მისი ატომური ნომერია — 104, tდნ — 2100 °C, tდუღ — 5500 °C, სიმკვრივე — 17 გ/სმ3. რეზერფორდიუმი მაღალრადიაციული ხელოვნური სინთეზური ელემენტია, ყველაზე სტაბილური იზოტოპის 267Rf ნახევარდაშლის პერიოდია შეადგენს მიახლოებით 1.3 საათს. რეზერფორდიუმი — პირველი ტრანსაქტინოიდი ელემენტია, მისი ნაწინასწარმეტყველი ქიმიური თვისებები ახლოსაა ჰაფნიუმთან. სახელი ეწოდა ინგლისელი ფიზიკოსის ერნესტ რეზერფორდის პატივსაცემად.
ისტორია
პირველად 104 ელემენტი რეზერფორდიუმი სინთეზირებული იქნა 1964 წელს დუმნაში ბირთვული კვლევების გაერთიანებულ ინსტიტუტში მეცნიერების მიერ გიორი ფლიოროვის ხელმძღვანელობით. ისინი აწარმოებდნენ პლუტონიუმ-242-ის სამიზნის ბომბარდირებას ნეონი-22-ის ბირთვებით 115 მევ ენერგიით:
104-ე ელემენტის წარმოქმნილი ატომები ხვდებოდნენ ცირკონიუმის ქლორიდის აიროვან გარემოში, სადაც ერთდებოდნენ ქლორთან და გადადიოდნენ სპონტანური დაყოფის დეტექტორებთან.
შეძლეს გამოეყოთ დაკვირვებადი, სპონტანური დაყოფის ორი ნახევარდაშლის პერიოდი — 0,1 და 3,5 წმ, ასევე რაოდენობრივად შეეფასებინათ ელემენტის ქიმიური თვისებები — RfCl4-ის დუღილის ტემპერატურა ტოლია 450±50°. ეს მიღწევა შეფასებული იქნა როგორც სა მეცნიერო აღმოჩენა და შეტანილ იქნა სსრკ-ს აღმოჩენათა სახელმწიფო რეესტრში 1964 წლის 9 ივლისს როგორც პრიორიტეტეტული № 37. შემდგომში პირველი ზემოთ აღნიშნულ პერიოდთაგან არ დადასტურდა (260Rf აქვს ნახევარდაშლის პერიოდი 21 მწმ), ეს როდესაც მეორე შეესაბამება 259Rf (თანამედროვე მონაცემებით 2,8 წმ).
1969 წელს ელემენტი მიღებული იქნა ბერკლის კალიფორნიის უნივერსიტეტის მეცნიერების ჯგუფის მიერ, რომლებიც ამტკიცებდნენ, რომ ვერ შეძლეს საბჭოთა მეცნიერების ექსპერიმენტის განმეორება. მათმა გამოიყენეს კალიფორნიუმ-249-ის სამიზნე, რომელიც დაასხივეს ნახშირბად-12-ის იონებით :
ამერიკული მეთოდით სინთეზი დამოუკიდებლად იქნა დამტკიცებული 1973 წელს.